Vobis reverentissimo domino meo Guillelmo, divina miseratione religiosissimo abbati Cluniacensi, ac omnibus successoribus vestris, ego magister Thomas, capellanus domini pape, thesaurarius Bracarensis, rector prioratus Sancte Marie de Viminario, ejusdem diocesis, in signum et recognitionem domini[i] quod habetis in prioratu predicto, qui ad vos et successores vestros pertinet pleno jure, promitto nomine census, annis singulis, in festo sancti Johannis Baptiste persolvere duas marchas sterlingorum, et quod vobis ac successoribus vestris ero fidelis, vosque ac successores et nuntios vestros benigne recipiam et honorifice pertractabo, et bona et jura ipsius prioratus pro viribus augmentabo. In cujus rei testimonium et evidentiam pleniorem, presentem cartam feci sigillo reverentissimi patris domini Penestrini et meo communiri. Datum Asisii, anno Domini millesimo CCº LIIII, II kal. junii, pontificatus domini Innocentii pape IIII anno undecimo. (Restes des deux sceaux.)